**OTVÁRACÍ KONCERT KULTÚRNEHO LETA V SMIŽANOCH**

Bohatý program Kultúrneho leta 2015, ktorý každoročne pre občanov obce Smižany pripravuje Obec Smižany a Obecné kultúrne centrum v Smižanoch a organizácie pôsobiace na území obce sa odštartoval koncertom skupiny „**AS Band“.** Na pódiu pred radnicou na Námestí M.Pajdušáka v Smižanoch dňa 28.6.2015 o 15,00 hodine odzneli známe i menej známe skladby populárnej hudby v podaní sólistov žiakov a pedagógov speváckeho oddelenia hudobného odboru Základnej umeleckej školy Dezidera Štraucha v Smižanoch. Pre nepriaznivé počasie nemohli odznieť všetky naštudované skladby, preto si milovníci tohto druhu umenia a občania Smižian budú môcť vypočuť koncert tejto skupiny ešte raz 20.9.2015 na tom istom mieste. V rámci tohto koncertu odznie aj vlastná tvorba mladej nádejnej interpretky, tohoročnej absolventky ZUŠ Smižany, **Zuzany Klingovej**. S jej piesňami sa mohli stretnúť diváci aj na 5.ročníku Smižianskeho festivalu spišských letných kapiel v priestoroch TJ Slovan v Smižanoch, kde sa 19.7.2015 prestavila pod menom „SIGHTE“. SIGHTE prajeme v živote veľa fanúšikov, veľa dobrých pesničiek, či videoklipov, ktoré sa dajú zhliadnuť na stránkach YOUTUBE.

Mgr. Marcela Maniaková